En Noviembre de 1915 Einstein presento una serie de konferensias en la Akademia de siensias de Prusia en las ke deskribio la teoría de la relatividad jeneral. La ultima de estas sharlas konkluyo kon la presentasion de la ekuasion ke reemplaza a la ley de gravedad de Newton. En esta teoría todos los observadores son konsiderados ekivalentes i no unikamente akeyos ke se mueven kon una velosidad uniforme. La gravedad no es ya una fuerza o aksion a distansia, komo era en la gravedad newtoniana, sino una konsekuensia de la kurvatura del espasio-tiempo. La teoría proporsionaba las bases para el estudio de la kosmolojiya i permitía komprender karakterístikas esensiales del Universo, munshas de las kuales no serían deskubiertas sino kon posterioridad a la muerte de Einstein.